Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -10 …
16 พ.ค. 2562

Tactical Move
เดินเกมกลยุทธ์บ่าย
SET Index ปรับลดลง -10.41 จุด (-0.64%) ปิดภาคเช้าที่ 1,610.86 จุด ด้วยมูลค่าการซื้อขาย 29,625.70 ล้านบาท
Most Positive Impact: CPN (+0.33 จุด), BBL (+0.28 จุด), TFMAMA (+0.26 จุด)
Most Negative Impact: GULF (-0.89 จุด), INTUCH (-0.7 จุด), PTT (-0.7 จุด)
ตลาดหุ้นไทยถกกดดดันโดยกลุ่มพลังงาน(-3.83 จุด) สื่อสาร(-1.97 จุด) พาณิชย์(-0.84 จุด) การเงิน(-0.76 จุด) และกลุ่มอาหาร(-0.52 จุด) ส่วนกลุ่มที่ปรับตัวเพิ่มขึ้น ได้แก่ กลุ่มธนาคาร(+0.22 จุด)
ตลาดหุ้นต่างประเทศส่วนใหญ่ปรับตัวลดลง เช่น เกาหลี(-1.37%) อินโดนีเซีย(-1.05%) ฟิลิปปินส์(-0.96%) ญี่ปุ่น(-0.74%) ส่วนตลาดที่ปรับตัวเพิ่มขึ้น ได้แก่ ออสเตรเลีย(+0.57%) จีน(+0.44%)
แนวโน้มตลาดบ่าย
มุมมองตลาดบ่ายนี้ จากการเคลื่อนไหวของตลาดหุ้นต่างประเทศที่ไม่ได้สนับสนุนบรรยากาศการลงทุนในตลาดหุ้นไทย ทำให้นักลงทุนหันมาให้น้ำหนักกับประเด็นการเมืองในประเทศ ซึ่งแม้ว่าการเมืองในประเทศดูเหมือนจะมีความคืบหน้า หลัง พล.อ.ประยุทธ์ กล่าวว่าจะมีการเปิดสภาฯ เพื่อเลือกนายกรัฐมนตรีเสร็จภายในเดือน มิ.ย.นี้ อย่างไรก็ดีการเมืองยังมีความไม่แน่นอนในแง่ของกลุ่มที่จะจัดตั้งรัฐบาล จึงเกิดแรงขายเพื่อลดความเสี่ยงโดยกลุ่มที่ตกเป็นเป้าในการขายคือ กลุ่มหุ้นที่ช่วงก่อนหน้าราคาหุ้นแข็งกว่าตลาดมาโดยตลอด เช่น กลุ่มโรงไฟฟ้า ดังนั้นจึงมองตลาดหุ้นภาคบ่ายอ่อนตัวโดยมีแนวรับที่ 1,610 จุด แนวต้าน 1,625 จุด
กลยุทธ์การลงทุนทยอยสะสมหุ้นกลุ่มต่อไปนี้ 1)กลุ่มหุ้นที่อิงการบริโภคในประเทศ CPALL BJC CPF JAS COM7 2) กลุ่มหุ้นที่อิงกับโครงสร้างพื้นฐาน JASIF TFFIF 3) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ PTTEP, SAPPE, PR9, PTG, SPALI, TTCL
ประเด็นเศรษฐกิจที่น่าติดตาม คืนนี้ 1)ติดตามตัวเลขการขอรับสวัสดิการการว่างงานครั้งแรกของสหรัฐฯ วันศุกร์ 1)ตัวเลขเงินเฟ้อ CPI ของ ยูโรโซนประจำเดือน เม.ย. หุ้นแนะนำ CPF JAS